Goya Takumi

**Warning!**

**This article contains spoilers, please read at your own risk.**

 **First appearance** | Chapter 8Chapter 1 (Artificial Girl : LUNA)

**โกยะ ทาคุมิ (Goya Takumi)** เป็นตัวละครจากเรื่อง Artificial Girl และเป็นตัวละครเอกตัวหลักฝ่ายชายในเนื้อเรื่องเสริม Artificial Girl : LUNA เขาเป็นเทรนเนอร์ของลูน่ารวมทั้งเป็นผู้จัดการให้กับเธอในฐานะไอดอล

## Overview

โกยะ ทาคุมิ เป็นชายหนุ่มนักศึกษามหาวิทยาลัยผู้เป็นเทรนเนอร์และผู้จัดการส่วนตัวให้กับลูน่าในฐานะไอดอล เขามีส่วนสำคัญในการผลักดันลูน่าให้เป็นไอดอลยอดนิยมในปัจจุบัน เขามองว่า AG ควรถูกปฏิบัติในฐานะมนุษย์ธรรมดาๆคนหนึ่ง เขาจึงต่อต้านการประลอง AG Battle เป็นอย่างมาก

เขายังคอยปกปิดความลับเรื่องที่ลูน่าเป็น AG เพราะเขายังไม่มั่นใจนักว่าคนทั่วไปจะยอมรับได้ แต่เขาก็ตั้งมั่นไว้ว่าจะคอยอยู่เคียงข้างลูน่าหากความจริงปรากฏ และเขาจะทำทุกวิถีทางที่จะทำให้ทุกคนยอมรับเธอในฐานะมนุษย์คนหนึ่ง

## Appearance

เป็นชายหนุ่มรูปร่างหน้าตาดี ผมสั้นสีน้ำตาล ดวงตาสีน้ำตาล ปกติจะใส่ชุดลำลองทั่วไป แต่จะใส่ชุดสูทเมื่ออยู่ตามงานอีเวนท์ต่างๆของลูน่า หรือขณะกำลังปฏิบัติหน้าที่ผู้จัดการ

## Personality

ทาคุมิเป็นคนที่มอง AG เหมือนมนุษย์คนหนึ่ง โดยเฉพาะลูน่าที่เป็นไอดอลในสังกัดของเขา นอกจากเขาจะต่อต้านการต่อสู้ระหว่าง AG แล้ว เขายังไม่มีความรู้ความสามารถเรื่องการต่อสู้เลย เมื่อจำเป็นต้องต่อสู้เขาทำได้แค่ใช้การ์ดสนับสนุนตามคำบอกของลูน่าเท่านั้น

ด้านอุปนิสัยอื่นๆนั้นส่วนใหญ่เขาเป็นคนที่สุภาพ แต่ถ้าเป็นเรื่องของลูน่าโดยเฉพาะยามที่ลูน่าตกอยู่ในอันตราย บางทีเขาก็อาจเผยด้านที่โกรธเกรี้ยวออกมาอยู่บ้าง

## Plot

### Artificial Girl

#### Minano Gakuen's first event and battle

ก่อนเริ่มคอนเสิร์ตหนึ่งวัน ลูน่า ไอดอลสาวชื่อดังในสังกัดของโกยะ ทาคุมิ ผู้จัดการของเธอ มีลางสังหรณ์แปลกๆว่าจะเกิดเรื่องไม่ดีขึ้น ทาคุมิจึงเสนอให้ยกเลิกการแสดงคอนเสิร์ตเพื่อตัดความกังวล แต่ถูกลูน่าปฏิเสธเพราะเธอไม่อยากให้แฟนๆต้องผิดหวัง

เมื่อวันแสดงคอนเสิร์ตมาถึง ลูน่าสามารถแสดงคอนเสิร์ตออกมาได้ดีเหมือนทุกครั้ง เมื่อจบการแสดง ทาคุมิสังเกตได้จากสีหน้าไม่สบายใจของลูน่าได้ จึงพยายามพูดปลอบใจจนเธอรู้สึกดีขึ้น

ระหว่างที่ลูน่ากับทาคุมิกำลังเดินทางกลับ ทั้งคู่ได้พบกับมาเอดะ โซระ ไอดอลรุ่นพี่ซึ่งรู้ตัวตนที่แท้จริงของลูน่าว่าเธอเป็น AG รวมทั้งมีหลักฐานพร้อมจะมัดตัวลูน่า เนื่องจากโซระรู้สึกโกรธแค้นที่ลูน่าเป็น AG แต่กลับมาแย่งชื่อเสียงของเธอไป โซระเสนอให้ทาคุมิและลูน่าประลองกับเวโรนิก้า ซึ่งเป็น AG ของโซระ เพื่อแลกกับหลักฐานชิ้นสำคัญนั้น แม้ทาคุมิจะปฏิเสธ แต่ลูน่าเลือกที่จะต่อสู้ เพราะถ้าหากความลับของเธอถูกเปิดเผย ผู้ที่จะได้รับผลกระทบมากที่สุดไม่ใช่เธอแต่เป็นทาคุมิต่างหาก แม้ทาคุมิจะคัดค้านหัวชนฝา แต่สุดท้ายก็ยอมให้เธอได้ต่อสู้กับเวโรนิก้า

แต่ทาคุมิและลูน่าไม่รู้ตัวเลยว่าโซระเพียงแค่อยากเล่นสนุกกับพวกเธอเท่านั้น เพราะไม่ว่าผลออกมาเป็นอย่างไรหลักฐานชิ้นนั้นก็จะถูกเผยแพร่ออกไป และทุกคนก็จะรู้ว่าลูน่าเป็น AG ซึ่งนั่นอาจจะหมายถึงจุดจบเส้นทางไอดอลของลูน่า บางทีนี่คงจะเป็นลางสังหรณ์ร้ายๆที่ลูน่ารู้สึกตั้งแต่แรกก็เป็นได้

เมื่อทาคุมิรู้ความจริงจึงฟิวส์ขาด แต่ก็ทำอะไรไม่ได้ ลูน่าพยายามดึงสติทาคุมิกลับมา และสู้กับเวโรนิก้าต่อไป เพราะลูน่าคิดว่า ไม่ว่ายังไงความลับของตนจะต้องถูกเปิดเผยในสักวันอยู่ดี และเธอเชื่อว่าทาคุมิต้องปกป้องเธอได้แน่นอนเมื่อถึงตอนนั้น โดยผลสุดท้ายนั้นลูน่าสามารถเอาชนะมาได้

เมื่อการต่อสู้จบลง ทาคุมิและลูน่าเตรียมรับชะตากรรม แต่โซระกลับคำพูดและทำลายหลักฐานทิ้งไป เพราะโซระเห็นแก่ความพยายามและดิ้นรนของลูน่า ซึ่งทำให้โซระนึกถึงตัวเองในอดีต โซระกล่าวว่าต่อไปนี้เธอจะอยู่ข้างเดียวกับลูน่า แต่เธอก็ยังคงเป็นคู่แข่งกับลูน่าในวงการไอดอลต่อไป ก่อนที่ทาคุมิและกลับบ้านพร้อมกับลูน่า

#### The kidnapping of Luna incident

ในขณะที่ทาคุมิกำลังหาซื้อของใช้จำเป็นสำหรับลูน่าก่อนขึ้นคอนเสิร์ตอยู่นั้น เขาได้พบกับเวโรนิก้าอีกครั้ง หลังจากพูดคุยและถามสารทุกข์สุกดิบกันได้สักพัก จู่ๆเวโรนิก้าก็สารภาพรักกับทาคุมิโดยที่เขาไม่ทันได้ตั้งตัว ด้วยการรุกอย่างเต็มสูบของเธอเล่นเอาทาคุมิเกือบเผลอใจแต่สุดท้ายก็ตอบปฏิเสธ ทางเวโรนิก้าก็ไม่ติดใจอะไร และเข้าใจดีว่าที่เขาปฏิเสธเพราะแอบชอบลูน่าอยู่ ทาคุมิยืนกรานว่าสำหรับเขาแล้วลูน่าเป็นแค่ไอดอลในสังกัดของเขาเท่านั้น แต่เมื่อเวโรนิก้าทิ้งท้ายด้วยคำพูดบางอย่าง ทำให้ทาคุมิเริ่มสับสนในความรู้สึกตัวเองขึ้นมา

เมื่อทาคุมิกลับไปที่ห้องพัก ก็พบว่าลูน่าหายตัวไป เขาเกือบสติแตกและวิ่งตามหาลูน่าไปทั่ว ก่อนที่จะเริ่มตั้งสติได้และค้นหาตำแหน่งลูน่าด้วยการตามสัญญาณ GPS จนพบว่าลูน่าอยู่ในที่แห่งหนึ่ง ทาคุมิกำลังจะเดินทางไปที่นั่นก็เจอเวโรนิก้าอีกครั้ง เธออาสาจะช่วยตามหาลูน่า โดยพาทาคุมิไปยังจุดหมายด้วยการบินไป ซึ่งเล่นเอาทาคุมิหัวใจเกือบวาย แต่ก็ถึงจุดหมายได้อย่างปลอดภัย และพบว่าสัญญาณ GPS ของลูน่าอยู่ที่ตึกร้างแห่งหนึ่ง

ทาคุมิตัดสินใจเข้าไปตามหาลูน่าเพียงลำพังแต่เวโรนิก้าดึงดันที่จะเข้าไปด้วยคนเพื่อคุ้มกันเผื่อมีเหตุฉุกเฉิน เขาจึงยอมให้เธอเข้าไป และพบกับชายต้องสงสัยอยู่ในตึกร้างนั้น ชายต้องสงสัยสารภาพว่าเขานี่แหละเป็นคนลักพาตัวลูน่า แต่ไม่คิดทำอะไรเธอ เพราะเขาแค่จะกักขังลูน่าไม่ให้ขึ้นคอนเสิร์ตที่กำลังจะถึงนี้ และหวังให้ลูน่าเสื่อมเสียชื่อเสียง เพราะเขาเป็นแฟนคลับตัวยงของโซระ และต้องการให้โซระขึ้นเป็นไอดอลอันดับหนึ่งอีกครั้ง

ทาคุมิฉุนขาดและกำลังเข้าไปเล่นงานแฟนคลับโรคจิตคนนั้น แต่ก็ถูกหญิงสาวปริศนาเล่นงานจนล้มลงไป พบว่าหญิงสาวคนดังกล่าวคือ AG ของแฟนคลับโรคจิตที่หน้าตาเหมือนโซระทุกกระเบียดนิ้ว แฟนคลับโรคจิตคนนั้นลวนลาม AG ของตนต่อหน้าทาคุมิและเวโรนิก้า ทำให้เวโรนิก้าโกรธมากที่นำเทรนเนอร์ของเธอมาทำเรื่องเลวทรามแม้นั่นจะเป็นตัวปลอมก็ตาม เวโรนิก้าตัดสินใจให้ทาคุมิเป็นเทรนเนอร์ของเธอชั่วคราวแกมบังคับเขานิดๆ โดยกล่าวไว้ว่าเป็นทางเดียวที่ช่วยลูน่าและทำให้เธอได้จัดการกับโซระตัวปลอมด้วย โดยขอเดทกับทาคุมิเป็นสิ่งตอบแทนต่อการช่วยเหลือครั้งนี้ ทาคุมิเองก็ปฏิเสธไม่ได้ โดยเวโรนิก้าได้จัดการโซระตัวปลอมซะจนหมดสภาพ และยังเล่นงานโซระตัวปลอมนอกเกมต่อด้วยความโกรธแค้นจนแฟนคลับโรคจิตถึงกับยอมแพ้และบอกที่อยู่ของลูน่าให้ทาคุมิ ทาคุมิจึงเข้าไปช่วยลูน่าได้สำเร็จก่อนที่ทั้งสองจะหนีออกจากที่นี่ โดยที่เวโรนิก้าย้ำเตือนทาคุมิอีกครั้งว่าอย่าลืมสัญญานะ ท่ามกลางความสงสัยของลูน่าว่าทาคุมิสัญญาอะไรกับเวโรนิก้าไป

### Artificial Girl : LUNA

#### Road to AG Battle

ในเนื้อเรื่องเสริมนั้น จะกล่าวถึงลูน่าในช่วงก่อนที่จะเกิดเหตุการณ์ในเนื้อเรื่องหลัก ลูน่า ไอดอลสาวชื่อดังผู้ไม่มีใครรู้ว่าตัวตนที่แท้จริงเธอไม่ใช่มนุษย์ แต่เป็น AG มีเพียงโกยะ ทาคุมิ ซึ่งเป็นทั้งผู้จัดการและเทรนเนอร์ของเธอเท่านั้นที่รู้ ทาคุมิเกลียดการต่อสู้ระหว่าง AG ที่เรียกว่า AG Battle เป็นอย่างมาก ลูน่าจึงเสนอตัวที่จะเข้าร่วมการต่อสู้ดังกล่าว เพราะคิดว่าน่าจะเป็นทางเดียวที่สามารถหยุดยั้งการต่อสู้นี้ได้ อีกทั้งลูน่าก็อยากจะตอบแทนทาคุมิที่ทำเพื่อเธอมาตลอดบ้าง

ทาคุมิจึงตัดสินใจให้ลูน่าได้ทดลองต่อสู้ในโปรแกรมจำลองที่เรียกว่า AG;BS ซึ่งเป็นโปรแกรมจำลองการต่อสู้แบบเดียวกับ AG Battle เพียงแต่ไม่เป็นอันตรายใดๆต่อผู้เล่น ลูน่าสามารถโชว์ฝีมือได้อย่างยอดเยี่ยมในการต่อสู้ดังกล่าว แต่นั่นก็เป็นเพียงแค่การจำลองเท่านั้นจึงตัดสินอะไรไม่ได้ตราบใดที่ลูน่ายังไม่เคยสัมผัสการต่อสู้ที่แท้จริง

#### Luna's training and love triangle

เป็นเหตุการณ์หลังลูน่าต่อสู้กับเวโรนิก้า ทาคุมิตระหนักได้ว่าการใช้โปรแกรม AG;BS ยังไม่เพียงพอที่จะทำให้ลูน่าสามารถรับมือกับการต่อสู้จริงได้ จากการที่เธอเกือบพลาดท่าให้กับเวโรนิก้าแม้เธอจะเป็นฝ่ายชนะก็ตาม ทาคุมิตัดสินใจพาลูน่าไปหาคาซุชิกะ เก็งคิ อดีตแชมป์ AG Battle เพื่อฝึกซ้อมแบบจริงจังกับสเวย์ AG ของเขา

ลูน่าถูกสเวย์เล่นงานจนน่วมหลายครั้งระหว่างฝึกซ้อม แต่เธอก็ไม่ลดละความพยายามและเริ่มพัฒนาฝีมือขึ้นเรื่อยๆ ระหว่างนั้น ทาคุมิกับลูน่าได้รู้จักกับคาซุชิกะ โยโกะ ลูกสาวของเก็งคิ และดูเหมือนว่าจะเป็นแฟนคลับของลูน่า แต่ปฏิกิริยาของโยโกะเมื่อเจอกับลูน่ากลับแปลกประหลาด สร้างความสงสัยให้กับทั้งทาคุมิและลูน่าเป็นอย่างมาก

ทาคุมิไม่รู้ว่าโยโกะนั้นแอบชอบเขาอยู่ เมื่อลูน่าฝึกซ้อมเสร็จสิ้น ลูน่าต้องประลองกับสเวย์โดยมีโยโกะเป็นเทรนเนอร์ด้วยเหตุผลอะไรบางอย่าง การต่อสู้เป็นทางสเวย์ที่จู่โจมลูน่าจนบาดเจ็บหนักจนเกือบเป็นฝ่ายแพ้ แต่ลูน่าก็ฮึดสู้ในภายหลังจนเอาชนะมาได้ เมื่อการต่อสู้จบลง ทาคุมิและลูน่าจึงเดินทางกลับโดยที่ทั้งโยโกะและเก็งคิต่างอวยพรให้ทั้งคู่โชคดี

## Relationship(s)

* Luna - Artificial Girl, manager of
* Veronica - Artificial Girl (temporary)